**Kyriakos Savvidis** (\* 20. jún 1995, Solún, Grécko) je grécky profesionálny futbalista, ktorý hráva na poste stredopoliara v slovenskom klube ŠK Slovan Bratislava.

Klubová kariéra
---------------

### PAOK

Savvidis pôsobil v akadémii PAOK Solún. Za A-tím debutoval 13. apríla 2014 pri prehre 2:3 s Levadiakos. Za PAOK nastupoval sporadicky väčšinou z lavičky.

#### Hosťovanie v OFI Kréta

Dňa 2. februára 2015 bol poslaný na polročné hosťovanie do OFI Kréta no v tíme neodohral ani jeden zápas.

#### Hosťovanie v MFK Zemplín Michalovce

Dňa 23. februára 2016 bol poslaný na polročné hosťovanie do slovenského klubu MFK Zemplín Michalovce. Debutoval o štyri dni neskôr pri prehre 0:1 so Spartakom Trnava. Na jar odohral za klub štyri zápasy.

### Panionios

V lete 2016 odišiel Savvidis ako voľný hráč do gréckeho klubu Panionios kde podpísal dvojročnú zmluvu. V klube debutoval 29. septembra pri prehre 0:2 s tímom AE Larisa. Svoj prvý a jediný gól za Panionios strelil 15. januára 2017 pri víťazstve 2:1 nad Atromitos.

### Aris FC

Po skončení zmluvy s Panionios bol Savvidis bez klubu. Po polročnej prestávke podpísal v januári 2019 polročnú zmluvu s Aris. Za tím odohral iba štyri zápasy.

### Druhé pôsobenie v Zemplíne Michalovce

Dňa 8. augusta 2019 podpísal ročný kontrakt so slovenským klubom MFK Zemplín Michalovce kde pôsobil na hosťovaní v roku 2016. V sezóne odohral 22 ligových zápasov.

### Spartak Trnava

Dňa 9. septembra 2020 podpísal zmluvu so Spartakom Trnava. V klube debutoval 12. septembra proti najväčšiemu rivalovi ŠK Slovan Bratislava (prehra 0:2). Svoj prvý gól strelil 21. novembra pri remíze 3:3 s FK Pohronie. V prvej sezóne odohral 25 zápasov v ktorých strelil tri góly.

V sezónach 2021/22 a 2022/23 vyhral so Spartakom v oboch sezónach Slovnaft Cup.

### ŠK Slovan Bratislava

Dňa 4. júla 2023 sa stal Savvidis novou posilou ŠK Slovan Bratislava, ktorý je najväčší rival Spartaka. V klube debutoval 12. júla v prvom predkole Ligy majstrov UEFA 2023/24 proti FC Swift Hesperange (remíza 1:1).

Štatistiky
----------

### Klubové

*K 16. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| PAOK | 2013/14 | Grécka Superliga | 1 | 0 | ― | ― | 1 | 0 |
| 2014/15 | 7 | 0 | 2 | 0 | ― | 9 | 0 |
| 2015/16 | 1 | 0 | 1 | 0 | 4**2** | 0 | 6 | 0 |
| Celkom | 9 | 0 | 3 | 0 | 4 | 0 | 16 | 0 |
| Zemplín Michalovce (hosť.) | 2015/16 | Fortuna liga | 4 | 0 | ― | ― | 4 | 0 |
| Panionios | 2016/17 | Grécka Superliga | 23 | 1 | 2 | 0 | ― | 25 | 1 |
| 2017/18 | 23 | 0 | 8 | 0 | 4**2** | 0 | 35 | 0 |
| Celkom | 46 | 1 | 10 | 0 | 4 | 0 | 60 | 1 |
| Aris | 2018/19 | Grécka Superliga | 4 | 0 | ― | ― | 4 | 0 |
| Zemplín Michalovce | 2019/20 | Fortuna liga | 22 | 0 | 1 | 0 | ― | 23 | 0 |
| Spartak Trnava | 2020/21 | 25 | 3 | 2 | 1 | ― | 27 | 4 |
| 2021/22 | 29 | 3 | 5 | 0 | 6**3** | 0 | 40 | 3 |
| 2022/23 | 28 | 4 | 7 | 0 | 4**3** | 0 | 39 | 4 |
| Celkom | 82 | 10 | 14 | 0 | 10 | 0 | 106 | 11 |
| ŠK Slovan Bratislava | 2023/24 | Niké liga | 0 | 0 | 0 | 0 | 1**1** | 0 | 1 | 0 |
| Celkovo | 167 | 11 | 28 | 1 | 18 | 0 | 213 | 12 |

Poznámky
**1** Liga majstrov UEFA
**2** Európska liga UEFA
**3** Európska konferenčná liga UEFA

Úspechy
-------

**Spartak Trnava**

* Slovnaft Cup: 2021/22, 2022/23

Referencie
----------

1. ↑   *MFK Zemplín pokračuje v posilňovaní kádra, vrátil sa Grék Savvidis* [online]. sportnet.sme.sk, [cit. 2023-07-16]. Dostupné online.
2. ↑   *Trnava hlási novú posilu: Spartak získal gréckeho stredopoliara z Michaloviec* [online]. sport24.pluska.sk, 2020-09-09, [cit. 2023-07-16]. Dostupné online.
3. ↑   *Prestup, ktorý sa neodpúšťa: Kyriakos Savvidis opustil Trnavu a stal sa hráčom Slovana Bratislava* [online]. Šport7.sk, 2023-06-05, [cit. 2023-07-16]. Dostupné online.
4. ↑   *Slovan iba remizoval s luxemburským tímom. Kucku vylúčili po tom, čo uhryzol súpera* [online]. sportnet.sme.sk, [cit. 2023-07-16]. Dostupné online.

Externé odkazy
--------------

* Kyriakos Savvidis na transfermarkt.com